section_heading: Karijera
paragraph_text: Pripovijetka Nešto poslije ponoći uprizorena mu je na kazališnim daskama u produkciji GK „Joza Ivakić” Vinkovci (2006.), a svojim kraćim djelima i poezijom uvrštavan je u zbornike Hrvatskog društva književnika za djecu i mlade, i brojne druge zbornike. Njegovo je književno stvaralaštvo predstavljeno u sveučilišnom udžbeniku Pregled hrvatske dječje književnosti (Stjepan Hranjec, Školska knjiga, 2006.).